stanford-oval/wikipedia huggingface dataset:
Talia al Ghul
Taustaa

Talia al Ghul on Ra’s al Ghulin tytär ja Damian Waynen biologinen äiti ja Salamurhaajien liigan jäsen. Hänen roolinsa tarinoissa on vaihdellut antisankarin ja roiston välillä hänen jakautuneen uskollisuutensa vuoksi isäänsä ja Batmania kohtaan. Talia on myös toiminut jäsenenä eri ryhmissä, mukaan lukien Leviathan ja Society.
Nuoruudessaan Talia matkusti ympäri maailmaa kuolemattoman isänsä kanssa oppien ja mukauttaen hänen älyään ja taitojaan, jotka hän osoittaa pätevämmiksi kuin kukaan muu Ghulin lapsista. Hän loistaa rikollisten ja laillisten toimintojensa hallinnassa siinä määrin, että hänet nimitetään lopulta Ghulin ensisijaiseksi kakkoshallitsijaksi huolimatta siitä, että Ghul pitää naisia luonnostaan ​​miehiä huonompina. Ghul tukee tytärtään, vaikka on kommentoinut, että jos mahdollista, hän korjaa "tämän ainoan epäonnistumisen" lapsessaan, mikä viittaa siihen, että hän pelkää mahdollisia tyttärensä vääristymiä kemiallisten tai biologisten modifikaatioiden takia huolimatta vastenmielisyydestään häntä kohtaan naisena.
Kun Ra’s al Ghul halusi Batmanin mahdolliseksi perillisekseen Talia isänsä käskemänä kohtasi Batmanin ja heille kehittyi romanttinen suhde ja myöhemmin Talia huumasi Batmanin ja raiskasi tämän, minkä seurauksena Talia tuli raskaaksi ja myöhemmin synnytti pojan, jonka hän nimesi Damianiksi. Aluksi Talia valehteli Batmanille saaneensa keskenmenon ja kasvatti Damianin salaa Salamurhaajien liigan huostassa opettaen tälle taistelutaitoja. Myöhemmin Talia kertoi totuuden Batmanille Damianista ja antoi tämän jäädä Batmanin luokse. Saatuaan tietää poikansa aikomuksesta jäädä Robiniksi sekä hänen uudesta omistautumisestaan ​​isänsä perheelle, Talia kielsi Damianin luomansa toisen pojan puolesta, ja laittoi palkkion hänen päästään sekä julisti henkilökohtaisen sodan Batmanille. Klooni lopulta tappaa Damianin, mitä Talia ei odottanut, ja jättää surevan Batmanin kostonhimoiseksi häntä ja kloonia kohtaan. Batman Incorporatedin viimeisessä numerossa Batwoman eli Katherine Kane tappaa Talian. Myöhemmin paljastui, että Ra’s al Ghul herätti Talian henkiin, mutta tämä oli menettänyt osan muistojaan.
Talian suhde isäänsä on usein vaihdellut rakkaudesta vihamieliseen. Vaikka hän on usein auttanut häntä, hän on joskus pettänyt hänet auttaakseen Batmania estämään häntä tai pakenemaan. Hänen äitinsä uskotaan kuolleen, kun hän oli vauva, Quyanin johtaman hyökkäyksen seurauksena. Talialla on isänsä kautta useita sisaruksia, kuten Nyssa Raatko ja Dusan al Ghul.
Muissa medioissa

Talia al Ghul esiintyi animaatiosarjassa Batman: The Animated Series jaksoissa "Off Balance", "The Demon's Quest" ja "Avatar". Häntä ääninäytteli sarjassa Helen Slater. Hahmon kuvaus perustui vahvasti hänen esiintymiseensä Bronze Agen sarjakuvissa. Talia esiintyy myös Superman: The Animated Series -sarjan jaksossa "The Demon Reborn" ja Batman Beyond sarjan -jaksossa "Out of the Past", jossa häntä ääninäytteli Olivia Hussey. Talia esiintyy myös Batman – pelottomat sarjan jaksoissa "Sidekicks Assemble!" ja "Crisis: 22,300 Miles Above Earth!", joissa häntä ääninäyttelee Andrea Bowen. Animaatioelokuvassa Son of Batman Taliaa ääninäyttelee Morena Baccarin.
Talia esiintyy myös televisiosarjassa Arrow, jossa häntä näyttelee Lexa Doig. Elokuvassa Yön ritarin paluu Taliaa esitti Marion Cotillard.
Videopeleissä

Talia al Ghul esiintyy pelissä Batman: Dark Tomorrow yhtenä päähahmoista. Talia on myös esiintynyt mm Batman: Arkham City, Gotham Knights ja DC Universe Online -peleissä.
Suomen Yhteisverkko

Suomen Yhteisverkko Oy (SYV) on Telian ja DNA:n puoliksi omistama yhtiö, joka rakentaa ja ylläpitää operaattorien yhteistä, omat erilliset verkot korvaavaa 2G/3G/4G/5G-verkkoa Itä- ja Pohjois-Suomessa. Yhteisverkossa tukiasemat ovat jaettuja ja molempien operaattorien taajuuskaistat ovat kummankin asiakaskunnan yhteiskäytössä.
Yhtiöllä on käynnissä 5G-rakentaminen, jonka yhteydessä tukiasemat vaihdetaan Huaweista Nokiaksi alue kerrallaan vuoden 2024 loppuun mennessä. Samalla yhteisverkon aluetta laajennetaan alkuperäistä suuremmaksi.
Aiheesta muualla

yhteisverkko.fi
Teuron koulu

| Teuron koulu |
| --- | --- |
Sijainti:  Teurontie 463, 31250 Teuro
Tyyppi:  peruskoulu
Rehtori:  Miika Forstén
Luokat:  1–6
Oppilaita:  26
Teuron koulu on peruskoulu Tammelassa, joka antaa opetusta vuosiluokille 1–6 kolmessa yhdysluokassa. Teuron koulussa opiskelee 26 oppilasta. Koulu on yli 120-vuotias, ja koulussa on ollut enimmillään yli sata oppilasta lähialueen muista kouluista huolimatta. Koulun koulurakennus on vuodelta 1896.
Suomen leijona

Suomen leijona voi tarkoittaa seuraavia:
heraldinen leijona, joka esiintyy muun muassa Suomen vaakunassa
Suomen leijona, majakka Itämerellä
Suomen Leijona, pienoiskivääri
Suomen leijona, patsas Monrepos’n puistossa Viipurissa, Venäjällä.
Teushenin kieli

| Teushen> Tiedot |
| --- | --- |
Alue:   Argentiina
Ajoitus:  1900-luvulle saakka
Puhujia:  sammunut
Sija:  ei 100 suurimman joukossa
Kielitieteellinen luokitus
Kielikunta:  chonkielet
Kieliryhmä:  manner-chonkielet
 Ohje 
Teushen on Argentiinan Patagoniassa puhuttu sammunut kieli. Viimeiset puhujat kuolivat 1900-luvun alussa. Kieli kuuluu chonkieliin ja sen lähin sukukieli on tehuelche. Teushen jakautuu kahteen päämurteeseen: eteläinen ja pohjoinen.
Teeny Weeny String Bikini

| ”Teeny Weeny String Bikini” Günther |
| --- | --- | --- |

Singlen tiedot
 Albumilta: Pleasureman
 Julkaistu: 5. toukokuuta 2004
 Tuottaja(t): Anders Wrethov
 Tyylilaji: Eurodance
 Kesto: 04.00
 Levy-yhtiö: Warner Bros. Sweden
Güntherin muut singlet
| ”Ding Dong Song” 2004 | ”Teeny Weeny String Bikini” 2004 | ”Touch Me (I Want Your Body)” 2004 |
Teeny Weeny String Bikini on ruotsalaisartisti Güntherin kappale hänen ensimmäiseltä studioalbumiltaan Pleasureman. Sen julkaisi Warner Bros. Sweden albumin toisena singlenä 5. toukokuuta 2004. Kappale ei onnistunut saamaan edeltäjän kaltaista menestystä, vaan sen listamerkinnöiksi jäivät Ruotsissa saavutettu singlelistan 1. sija sekä Suomessa saavutettu singlelistan 7. sija.
Kappalelista

CD Single & Digitaalinen lataus
Teeny Weeny String Bikini (Radio Edit) – 4.00
Teeny Weeny String Bikini (Tropicana Version) – 4.48
Listasijoitukset

| Listat (2004) | Paras sijoitus |
| --- | --- |
Suomi (Suomen virallinen lista): 7
Ruotsi (Sverigetopplistan): 1
Teeret

| Teeret |
| --- | --- |
 Teeri (Lyrurus tetrix)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kanalinnut Galliformes
Heimo::  Aitokanat Phasianidae
Alaheimo::  Metsäkanat Tetraonidae
Suku::  Teeret Lyrurus  Swainson, 1832
Katso myös
   Teeret Wikispeciesissä   Teeret Commonsissa 
Infobox OKNimi-testi OK: 
Teeret (Lyrurus) on metsäkanojen alaheimoon kuuluva lintusuku.
Teeriin (Lyrurus) kuuluvia lajeja

Kaukasianteeri (Lyrurus mlokosiewiczi)
Teeri (Lyrurus tetrix)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Lyrurus (englanniksi)
Teuronjoki (Kärkölä)

| Teuronjoki |
| --- | --- |
Alkulähde:  Pääjärven eteläpuoliset lammet
Laskupaikka:  Mommilanjärvi
Maat:  Suomi
Pituus:  35 km
Valuma-alue:  439,19 km2 km²
Teuronjoki on joki, joka saa alkunsa Pääjärvestä Hämeenkosken kirkonkylän pohjoispuolelta, virtaa sitten Kärkölän alueella ja laskee Mommilanjärveen Hämeenlinnan (aiemmin Lammin) ja Hausjärven rajalla. Pääjärven  ja Mommilanjärven välinen korkeusero on 22 metriä. Nopeahko virta saa alkunsa Pääjärvestä laskien Kotajokena ensin Leppälammiin  (102,9 metriä merenpinnan yläpuolella), josta virta jatkaa Iso-Lanon  (102,8 m) läpi sen eteläosaan, jota kutsutaan Pikku-Lanoksi. Virralle on annettu nimi Teuronjoki vasta Pikku-Lanosta alkaen.
Tekijä X

| --- | --- |
Tekijä X

Ihmisen tekijä X (PDBID: 1C5M)
Tunnisteet
CAS-numero: 9002-05-5
EC-numero: 3.4.21.6
Tietokannat
KEGGt: KEGG
Entrez: 2159
OMIM: 613872
UniProt: P00742
Hyytymistekijä X (geeni F10) on ihmisten ja monien muiden eläinten veren inaktiivinen tsymogeeni. Sen tuotto vaatii K-vitamiinia. Veren hyytymisreaktiossa se katkeaa aktiiviseksi tekijäksi Xa. Xa on seriiniproteaasi-entsyymi. Xa:ita yhtyy tekijä Va:ihin tuottaen verenvuotoalueen solukalvoille Xa-Va-komplekseja eli protrombinaaseja. Komplekseissa Xa pilkkoo veren protrombiinia trombiiniksi, joka muun muassa pilkkoo fibrinogeeneistä verihyytymän tuottavaa fibriiniä. Tekijän X muita nimiä ovat Stuart-tekijä ja Stuart-Prower-tekijä.
Tietyt hyytymistekijän Xa estäjät ovat antikoagulanttilääkkeitä.
Geeni

Ihmisillä tekijän X geeni on F10. Tämä on kromosomissa 13 kohdassa 13q34. Geenin pituus on noin 27 kiloemäsparia. Siinä on 7 intronia ja 8 eksonia.
Rakenne

Ihmisillä tekijän X esiasteessa on 488 aminohappoa (AH) heti translaation jälkeen. Esiaste käy läpi translaation jälkeisiä muokkauksia: siitä poistuu N-terminaalinen 23 AH:n signaalisekvenssi loppuosan ohjautuessa solulimakalvostoon. Jäljelle jää N-terminaalinen 17 AH:n pätkä, joka toimii tunnistusalueena K-vitamiiniriippuvaiselle gammaglutamyylikarboksylaasille. Karboksylaasi muuntaa tekijässä 11 tietyssä kohdassa olevaa glutamaattia γ-karboksiglumaateiksi. Tämä on välttämätöntä tekijän X toiminnan kannalta. Esimerkiksi varfariini estää karboksylaatiota. Karboksylaation jälkeen 17 AH:n pätkä poistuu. Muutama aminohappo myös O-glykosyloituu.
Esiaste ohjautuu Golgin laitteeseen, jonka trans-kalvolla esiasteen R142–S143-peptidisidos katkeaa. Muodostuu kaksi peptidiketjua, kevyt ja raskas ketju, jotka pysyvät toisissaan disulfidisidoksella kiinni. Kevyen ketjun C-terminaalista poistuu 3 aminohappoa (R140–K141–R142) tuntemattomalla tavalla, jolloin lopullinen tekijä X on valmis. Sen massa on 58.9 kDa. Siinä on 139 AH:n kevyt ketju, jonka massa on 17 kDa, ja 306 AH:n aktiivisen kohdan omaava raskas ketju, jonka massa on 49 kDa.
Ihmisillä tekijä X aktivoituu Xa:ksi kun R194–I195-peptidisidos katkeaa TF-VIIa- tai VIIIa-IXa-välitteisesti. Katkeamisen poistaa raskaan ketjun N-terminaalista poistuu 52 AH:n aktivaatiopeptidin. Raskaan ketjun kolmiulotteinen muoto muuntuu, jolloin sen aktiivinen kohta voi toimia entsymaattisesti. Muitakin aktivaatiotapoja on olemassa. Esimerkiksi raskaan ketjun L177–L178-sidos voi myös katketa toisten kehon entsyymien vaikutuksesta. Joidenkin käärmelajien myrkyt voivat myös aktivoida tekijän X eri tavoin. Eräs esimerkki on ketjukyyn russellysiini (EC-numero 3.4.24.58).
Toiminta

Ihmisillä tekijä X muodostuu pääosin maksassa, josta se vapautuu vereen. Sen pitoisuus veriplasmassa on noin 10 µg/ml (0.1786 µmol/l) ja puoliintumisaika 30–40 tuntia.
Tekijä X aktivoituu Xa:ksi TF-VIIa- tai VIIIa-IXa-kompleksin avulla. Edeltävä koostuu kudostekijästä (TF) ja tekijä VIIa:sta, jälkimmäinen tekijä VIIIa:sta ja tekijä IXa:sta.
Aktivoiduttuaan Xa liittyy pian hyytymäalueella johonkin solukalvoon, jossa on ulkopinnalla fosfatidyyliseriinejä. Xa tuottaa kofaktorinsa, tekijä Va:n, kanssa kalvoon protrombinaasin eli Xa-Va-kompleksin. Xa pilkkoo kompleksissa protrombiinia trombiiniksi. Trombiini muun muassa pilkkoo vereen liukoista fibrinogeeniä liukenemattomaksi fibriiniksi, joka tuottaa verihyytymän.
Mutaatiot

Ihmisillä tekijää X koodaavan geenin mutaatio voi aiheuttaa tekijän heikkotoimisuutta. Tämä aiheuttaa autosomaalisesti ja resessiivisesti periytyvää verenvuototautia. 1:llä ihmisellä 2 miljoonasta ilmenee tämä verenvuototauti. Virheellisen geenin omaavilla homotsygooteilla ilmenee vakavaa verenvuotoa. Heterotsygooteilla vuototaipumus ei ole vakavaa, mutta voi aiheuttaa vakavampaa vuotoa vaikkapa leikkauksissa.
Teepuuöljy

Teepuuöljyä lasipulloissa.
Teepuuöljy on kellertävää vihreän sävyistä voimakkaan tuoksuista eteeristä öljyä. Öljyllä väitetään olevan myönteisiä kosmeettisia ja lääketieteellisiä  vaikutuksia (mm. antiseptinen ja sienien kasvua estävä vaikutus), mutta riittävää väitteitä tukevaa tutkimustietoa ei ole.
Historia ja lähde

Aboriginaalit ovat käyttäneet teepuuöljyä vuosisatoja. Nykyään öljyä saadaan höyrytislaamalla paperikaarnamyrtin (Melaleuca alternifolia) lehdistä. Se kasvaa Australian luoteisrannikolla. Nimestään huolimatta kasvi ei kuulu teepuihin vaan myrttikasveihin.
Myynnissä oleva teepuuöljy on yleensä tehty Melaleuca alternifoliasta, mutta raaka-aineena voidaan käyttää myös Melaleuca dissitifloraa ja Melaleuca linariifoliaa. Kansainvälinen standardi ISO 4730 ("Oil of Melaleuca, Terpinen-4-ol type"), määrittelee 14 ainesosalle pitoisuudet, jotta öljyä voidaan kutsua teepuuöljyksi.
Käyttöturvallisuus

Teepuuöljyä käytetään yleensä vain ulkoisesti. On suositeltavaa kokeilla pienellä määrällä iholle ennen öljyn käyttöönottoa, koska öljy saattaa ärsyttää. Teepuuöljy voi aiheuttaa allergiaa.
Teepuuöljy on myrkyllistä suurempina annoksina. Asiaa ei ole järjestelmällisesti tutkittu, kaikki havainnot ovat satunnaisia yksittäisistä tapauksista. Oireet saattavat sisältää huimausta, pahoinvointia ja epätietoisuutta ympäristöstä. Käyttöä suutuotteissa, kuten hammastahnassa, pidetään turvallisena, kunhan tuotetta ei niellä tai se ei ole pienten lasten saatavilla.[lähde? ]
Stig Tøfting

Stig Tøfting saa keltaisen kortin vuonna 2007.
Stig "Tøffe" Tøfting (s. 14. elokuuta 1969 Hørning) on tanskalainen entinen jalkapalloilija, pelipaikaltaan keskikenttäpelaaja.
Tøfting aloitti ammattilaisuransa vuonna 1989 AGF Århus -seurassa. Hän voitti Århusin riveissä Tanskan cupin mestaruuden vuosina 1992 ja 1996. Randers FC:n paidassa hän voitti vuonna 2006 kolmannen kerran Tanskan cupin. Seuraurallaan hän on suurimmaksi osaksi pelannut kotimaassaan. Hän on käynyt pelaamassa myös Saksassa, Kiinassa, Ruotsissa ja Englannissa.
Tøfting pelasi Tanskan maajoukkueessa 41 ottelua ja teki kaksi maalia vuosina 1993–2002. Hän edusti Tanskaa kolmasti arvokilpailuissa: vuosien 1998 ja 2002 MM-kilpailuissa ja lisäksi vuoden 2000 EM-kilpailuissa. Hän pelasi viisi ottelua myös alle 21-vuotiaiden joukkueessa.
Tøfting lopetti uransa kauden 2007 jälkeen ja siirtyi viimeisen pelaajaseuransa Randers FC:n valmennusryhmään. Hänen viimeiseksi ottelukseen jäi 1. joulukuuta 2007 Viborg FF:ää vastaan numeroihin 2–0 päättynyt liigaottelu.
Suomen Yrittäjänaiset

Suomen Yrittäjänaiset on valtakunnallinen järjestö, joka tekee vaikuttamistyötä yrittäjänaisten hyväksi. Suomen Yrittäjänaisten tavoitteena on edistää yrittäjänaisten tasa-arvoista asemaa yhteiskunnassa ja vaikuttaa yrittämistä kannustavaan päätöksentekoon Suomessa ja Euroopan unionissa.
Yrittäjänaisten kärkitavoitteena on pitkään ollut vanhempainvapaiden kustannusten tasa-arvoinen jakaminen. Naiset hoitavat perhevapaista yli 90 % ja tämän johdosta naisvaltaisilla aloilla kannetaan perheen ja työn yhteensovittamisen sekä niihin liittyvien kustannusten taakka.
Suomessa tasa-arvo on monissa asioissa jo pitkällä, mutta yhä
yrittäjistä naisia on vain noin 35 %
naisyrittäjistä 40 % ansaitsee alle 2 000 euroa kuukaudessa (miehistä 25 %)
start-up rahoituksesta vain noin 6 % ohjautuu naisten perustamille yrityksille
naisen euro on 84 senttiä ja työeläke-euro 69 senttiä
naiset pitävät perhevapaista yli 90 %
Yrittäjänaisten tavoitteena on edistää naisten yrittäjyyttä edistämällä naisten mahdollisuuksia.
Suomen Yrittäjänaisten päätavoitteet hallituskaudelle 2023 -2026 kiteytyvät kolmen teeman alle. Näitä ovat: yrittämisen kannattavuus, yrittäjän sosiaaliturva ja hyvinvointi, toimivat markkinat ja kannuste työllistää. Verotuksen on kaikin tavoin kannustettava riskinottoon ja yrittämiseen. Vakaan ja ennakoitavan toimintaympäristön kehittäminen luo pohjaa kasvulle ja yrittäjyydelle Jatkossa vastuu on kannettava laajemmin yhdessä. Yritystoimintaan kuulumattomat kulut, kuten perhevapaakustannukset tai sairaan lapsen hoidosta aiheutuvat kulut tulee maksaa yhteisestä, ei yrittäjän pussista. Nämä osaltaan raivaavat työllistämisen esteitä ja riskejä.
Yrittäjänaisiin kuuluu noin 60 paikallisyhdistystä ja reilut 4000 jäsentä eri puolilla Suomea. Suomen Yrittäjänaiset on Euroopan suurin naisyrittäjien järjestö. Liitto on perustettu 4.10.1947.
Yrittäjänaiset tarjoaa jäsenilleen verkostoja, koulutuksia, jäsenetuja, kuten juridista neuvontapalvelua, virkistysmahdollisuuksia sekä ajankohtaistietoa. Lisäksi jäsenet löytävät paikallisyhdistystensä kautta arvokasta vertaistukea, virkistymistä, kulttuuririentoja sekä koulutusta. Yrittäjänaisten valtakunnallisia tapahtumia ovat syksyn Yrittäjänaispäivät sekä kevään vaihtuvilla teemoilla toteutetut seminaarit.
Suomen Yrittäjänaisten toimisto sijaitsee Helsingissä Vuorikadulla. Liiton puheenjohtaja on Katja Rajala (2023-). Edellinen puheenjohtaja oli Tiina Koski  (2019–2022).
Aiheesta muualla

Suomen Yrittäjänaiset – Virallinen sivusto
Steve Eminger

| Steve Eminger |
| --- | --- |

Henkilötiedot
Syntynyt: 31. lokakuuta 1983 (ikä 40) Woodbridge, Ontario, Kanada
Kansalaisuus:   Kanada
Jääkiekkoilija
Pelipaikka:  puolustaja
Pelaajaura
Pääsarjaura:  2002–2017
Aik. seurat:  Washington Capitals Philadelphia Flyers Tampa Bay Lightning Florida Panthers Anaheim Ducks New York Rangers TsSKA Moskova Norfolk Admirals Lake Erie Monsters
NHL-varaus:  12. varaus, 2002 Washington Capitals
Steve Eminger (s. 31. lokakuuta 1983 Woodbridge, Ontario, Kanada) on kanadalainen uransa päättänyt jääkiekkoilija, joka pelasi puolustajana. Hän on voittanut junioreiden MM-hopeaa Kanadan paidassa 2003.
Pelaajaura

Fyysisestä pelistään tunnettu Eminger aloitti jääkiekkouransa OHL-joukkue Kitchener Rangersissa vuonna 1999. Hänet varattiin ensimmäisellä kierroksella numerolla 12 Washington Capitalsiin NHL:n varaustilaisuudessa 2002. Hän teki Capitalsin kanssa heti sopimuksen. Hän pelasi NHL-dybyyttinsä heti kauden ensimmäisessä ottelussa. Hän pelasi Capitalsissa 17 ottelua, mutta hänet tiputettiin sen jälkeen takaisin alas Kitcheneriin pelaamaan. Tässä tapauksessa oli myös onni onnettomuudessa, sillä Eminger voitti Kitchenerissä Memorial Cupin.
Jätettyään juniorijääkiekon pelaamisen Eminger jatkoi Capitalsissa ja sen AHL-kumppani Portland Piratesissa. Vaikka Emingerin uran ennusteet olivat korkealla, hän osoittautui niitä huonommaksi. Kausi 2007–2008 oli hänen sopimuksensa viimeinen. Hän pelasi kauden aikana vain 20 runkosarjaottelua. Pudotuspeleissä Capitals oli kuitenkin tuhoutumassa vammoihin ja Eminger pantiin suureen rooliin kokoonpanossa. Näissä pudotuspeleissä Eminger löysi paikkansa ja näytti olevansa vankka puolustaja. Vuoden 2008 NHL:n varaustilaisuudessa Capitals kauppasi Emingerin ja 84. varauksensa Philadelphia Flyersille. Tilalle Philadelphia antoi ensimmäisen kierroksen varauksensa.
Kaudella 2008–2009 Eminger pelasi Flyersin lisäksi Tampa Bay Lightningissa ja Florida Panthersissa. Kauden 2009–2010 hän edusti Anaheim Ducksia. Seuraavat kolme kautta Eminger vietti New York Rangersin riveissä. Kaudella 2013–2014 hän aloitti KHL:ssä TsSKA Moskovassa, jossa hänen sopimuksensa purettiin 24. tammikuuta 2014. Tämän jälkeen Eminger siirtyi Norfolk Admiralsin AHL-joukkueeseen.
5. syyskuuta 2014 Boston Bruins antoi Emingerille vuoden sopimuksen AHL:ssä pelaavassa farmijoukkueessaan Providence Bruinsissa.
Yksityiselämä

Eminger on naimisissa Lindsay Emingerin kanssa.
Käännös suomeksi
Teuronjoki

Teuronjoki on virtavesi seuraavilla paikkakunnilla:
Hämeenlinna
Kärkölä, Teuronjoki
Posio
Tammela, Teuronjoki
Tekijä IX

| --- | --- |
Tekijä IX

Villisian tekijä IXa (PDBID: 1PFX)
Tunnisteet
CAS-numero: 9001-28-9
EC-numero: 3.4.21.22
Tietokannat
KEGGt: KEGG
Entrez: 2158
OMIM: 306900
UniProt: P00740
Hyytymistekijä IX (geeni F9) on ihmisten ja monien muiden eläinten veren inaktiivinen tsymogeeni. Sen tuotto vaatii K-vitamiinia. Veren hyytymisreaktiossa se katkeaa aktiiviseksi tekijäksi IXa. IXa on seriiniproteaasi-entsyymi. Näitä yhtyy tekijä VIIIa:hin. Tällöin verenvuotoalueen solukalvoille muodostuu VIIIa-IXa-komplekseja eli tenaaseja, jotka aktivoivat tekijä X:iä tekijöiksi Xa. Xa:t ovat yksi tärkeä proteiini muideen hyytymisen aiheuttavien proteiinien joukossa. Tekijän IX muita nimiä ovat antihemofiilinen tekijä B ja Christmas-tekijä.
Geeni

Ihmisillä tekijän IX geeni on F9. Se on X-kromosomissa kohdassa Xq27.1. Geenin pituus on noin 34 kiloemäsparia (kbp). Siinä on 7 intronia ja 8 eksonia. Intronien pituus on noin 0.2–1 kbp.
Rakenne

Ihmisillä tekijässä IX on 461 aminohappoa (AH) translaation jälkeen. Sen N-terminaalissa on 46 AH:n pätkä, jossa on muun muassa signaalisekvenssi. Pätkä poistuu, osa jäljelle jäävän peptidiketjun aminohapoista glykosyloituu, hydroksyloituu ja 12 glutamaattia karboksyloituu γ-karboksiglumaateiksi K-vitamiiniriippuvaisen gammaglutamyylikarboksylaasin avulla. Varfariini estää karboksylaasia. Lopullisen tekijän X pituus on 415 AH ja massa 57 kDa, josta 17 % on hiilihydraateista.
N-terminaalista C-terminaaliin lukien IX:n proteiinidomeenit ja muut alueet ovat (AH-numerot ovat suluissa):
Gla (1–40) – sisältää γ-karboksiglumaatit
Hydrofobinen alue (41–46)
EGF1 (47–84) – epidermaalisen kasvutekijän (EGF:n) kaltainen domeeni
EGF2 (85–127)
määrittämätön alue (128–145)
aktivaatiopeptidi (146–180)
aktiivinen kohta -domeeni (181–415)
IX:n aktivaatiossa sen R145–A146-peptidisidos katkeaa ja sitten R180–V181-sidos. Tällöin aktivaatiopeptidi irtoaa ja aktiivinen tekijä Xa muodostuu. Katkeamiset tapahtuvat tekijä XIa:n tai tekijä VIIa:n avulla VIIa:n ollessa kudostekijän (TF) kanssa TF-VIIa-kompleksissa. IX:n katketessa IXa:ksi muodostuu 2 peptididiketjua: raskas ja kevyt ketju. Ketjut pysyvät toisissaan kiinni disulfidisidoksella. Entsyymitoiminnan kannalta välttämätön aktiivinen kohta on raskaassa ketjussa, muut domeenit ovat kevyessä ketjussa.
Toiminta

Ihmisillä tekijä IX muodostuu pääosin maksassa, josta se vapautuu vereen. Sen pitoisuus veriplasmassa on noin 5 µg/ml (0.0893 µmol/l) ja puoliintumisaika 18–25 tuntia.
Tekijä IX aktivoituu IXa:ksi veren tekijä XIa:n tai solukalvojen pinnalla olevien TF-VIIa-kompleksien katalysoimana, jotka ovat muodostuneet aiemmin hyytymisreaktion alkuvaiheessa. TF-VIIa on kudostekijän (TF) ja tekijä VIIa:n yhdistelmä. IXa tuottaa kofaktorinsa tekijä VIIIa:n kanssa verenvuotoalueen jollekin solukalvolle VIIIa-IXa-kompleksin eli tenaasin. IXa:n γ-karboksiglutamaateissa on kiinni verestä tulleita kalsiumioneita. Näiden ionien välityksellä IXa liittyy solukalvon fosfolipideihin. Tenaasit aktivoivat vuotoalueella tekijä X:iä tekijöiksi Xa. Xa:t jatkavat hyytymisreaktiota, joka johtaa lopulta verihyytymän tuottavien fibriinien muodostumiseen.
Hemofilia B

Tekijän IX toiminnan heikkous sitä koodaavan mutaation takia aiheuttaa X-kromosomaalisesti periytyvää hemofilia B:tä. Tämä verrattain yleinen verenvuototauti ilmenee siksi useimmin vain pojilla/miehillä. Hemofilia B ilmenee noin yhdellä 30 000:sta syntyneestä pojasta. Pääoireena on vakavat verenvuodot eritoten nivelissä ja lihaksissa. Tautia aiheuttavia mutaatioita tunnetaan useita.
Taunus

Taunus on vuoristo Hessenissä Saksassa. Se sijaitsee Frankfurtista pohjoiseen. Sitä pidetään Rheinisches Schiefergebirge -vuoristoalueen osana.
Taunus on vuoristoksi varsin matala. Sen korkein kohta on 878 metriin kohoava Großer Feldberg. Muita korkeita kohtia ovat mm. Kleiner Feldberg (825 m) ja Altkönig (798 m). Vuoristo on varsin metsäinen. Taunus on tunnettu geotermisistä ja mineraalivesilähteistään, ja sen varrella sijaitseekin lukuisia kylpyläkaupunkeja. Taunus rajoittuu Rein-, Main- ja Lahnjokiin.
Taunus jakaantuu maantieteellisesti, ekologisesti ja geologisesti kolmeen osaan. Vortaunus sijaitsee vuoriston eteläosassa lähellä Frankfurtin ja Wiesbadenin kaupunkeja. Hoher Taunus sijaitsee vuoriston keskivaiheilla ja siellä sijaitsevat korkeimmat vuoret. Hintertaunus muodostaa vuoriston pohjoisosan ja on osista suurin.
Aiheeseen liittyvää

Ford-yhtiön vuosina 1939–1994 valmistama automalli Ford Taunus oli nimetty vuoriston mukaan .
Aiheesta muualla

Kuvia tai muita tiedostoja aiheesta Taunus Wikimedia Commonsissa